《赠李守》
宋代·李洪

宗衮英名压搢绅，传家济美不无人。采诗于蔿承亲擢，乐职中和著牧民。

凤入颍川宜卜相，梅开东阁趁班春。九重侧席求奇士，尺一行颁觐紫宸。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。